        												 Проект ! 
ДОГОВОР
№…………….

ЗА ДОСТАВКА НА АКУМУЛАТОРНИ БАТЕРИИ И ИЗКУПУВАНЕ НА НЕГОДНИТЕ ЗА УПОТРЕБА СТАРИ АКУМУЛАТОРНИ БАТЕРИИ  ЗА АВТОМОБИЛИТЕ НА ЦСМП ПАЗАРДЖИК

Днес,………………………….. г., в гр.Пазарджик, между:
1. ИЗПЪЛНИТЕЛ/ПРОДАВАЧ: "………………………………….." …………, със седалище и адрес
на управление на дейността град …………………………., ул.”…………………………….” № ……,БУЛСТАТ/ ЕИК…………………………….,представлявано  от …………………………….., тел. ……………………………………
И
2. ВЪЗЛОЖИТЕЛ/КУПУВАЧ: ЦЕНТЪР ЗА СПЕШНА МЕДИЦИНСКА ПОМОЩ ПАЗАРДЖИК, ул."Болнична" № 17, представляван от директора Д-р Иван Василев Стойнов и гл.счетоводител Колина Стоянова Тилова, БУЛСТАТ 822114434, тел. 034/44 45 64/74,
на основание чл. 194, ал.1 от ЗОП, във връзка с обществена поръчка чрез събиране на оферти с обява с предмет: “Доставка на резервни части и извършване на авторемонтни дейности на санитарните автомобили, които ще бъдат извършвани в автосервиз; доставка на автомобилни гуми; доставка на акумулаторни батерии;сервизно обслужване на автомобилите на ЦСМП Пазарджик” / по обособени позиции, както следва:
Обособена позиция № 1 – „Доставка на резервни части и извършване на авторемонтни дейности на санитарните автомобили, които ще бъдат извършвани в автосервиз” ;
Обособена позиция №2 – „Доставка и монтаж на автомобилни гуми и приемане на излезлите от употреба автомобилни гуми”;
Обособена позиция №3 –„Доставка на акумулаторни батерии и изкупуване на негодните за употреба стари акумулаторни батерии”;
Обособена позиция № 4 –„Сервизно обслужване на санитарни автомобили – смяна на отработени масла, приемане на отработените такива и смяна на филтри” ПО ОБОСОБЕНА ПОЗИЦИЯ № 3 –„Доставка на акумулаторни батерии и изкупуване на негодните за употреба стари акумулаторни батерии” и Решение № ………. /…..на директора на ЦСМП Пазарджик,
се сключи настоящия договор за следното: 

I. ПРЕДМЕТ НА ДОГОВОРА

Чл. 1. Продавачът прехвърля на купувача правото на собственост върху нови акумулаторни батерии, конкретизирани в писмена заявка на купувача и изкупува негодните за употреба стари акумулаторни батерии, наричани по-долу СТОКАТА, срещу цена, която купувачът се задължава да му заплати в размера и при условията, уговорени с настоящия договор.
Чл. 2. (1) Стоката, предмет на настоящия договор, отговаря на следните изисквания:.
-	Да отговарят по асортимент и мощност на заявените от купувача, 62 Ah; 75Ah; 90 Ah; 100 Ah;
-	Да са годни за незабавна употреба.
        (2)   Продавачът декларира,  че  стоката   няма   недостатъци   и съответства на заявената.
        (3) Купувачът едновременно със заявката за закупуването на нови акумулаторни батерии, сочи видът и количеството на предаваните негодни за употреба стари акумулаторни батерии.
       (4)   Прогнозната стойност на договора е  2 000.00 (две хиляди) лева без ДДС, като точното количество на акумулаторните батерии зависи от потребностите на ВЪЗЛОЖИТЕЛЯ/КУПУВАЧ и се конкретизира с подадените заявки.

П. СРОКОВЕ
Чл. 3. Срокът на договора е 12 (дванадесет) месеца, считано от датата на подписването му и до определянето на нов изпълнител по ЗОП.

II. ЗАДЪЛЖЕНИЯ НА ПРОДАВАЧА

Чл. 4. Продавачът е длъжен:
1.да прехвърли правото на собственост върху стоката на купувача; 
2.да пази стоката с грижата на добър търговец до предаването й на купувача;
3.да предаде на купувача, стоката съгласно правилата на чл. 6 от настоящия договор;
4.да приеме негодните за употреба стари акумулаторни батерии от купувача;
5. да издаде фактура на купувача;
6. да осигури гаранционно обслужване.
Чл. 5. (1) Продавачът се задължава да предаде на купувача следните документи:
Гаранционна карта;
Фактура, съобразно заявката;
Документ за получените негодни стари акумулаторни батерии.
(2) Документите за новите акумулаторни батерии, както и документите за получените от продавача стари акумулаторни батерии се предават между страните при получаване на стоката.
Чл. 6. (1) Продавачът поема гаранция за качеството на стоката и за годността й за употреба за срок определен от производителя, считано от датата на продажбата.
(2) Продавачът се задължава да отстрани безвъзмездно всички повреди и отклонения от изискванията за качество, които са възникнали в рамките на посочения в предходната алинея гаранционен срок.
(З) Продавачът не отговаря за повреди и отклонения от качеството
на стоката, възникнали вследствие на нейната неправилна употреба и
експлоатация от страна на купувача.
(4) След изтичането на гаранционния срок продавачът осигурява платен сервиз на стоката.	
Чл. 7. (1) Продавачът е длъжен да предаде стоката в срок 3 дни от датата на заявката.
(2) Стоката следва да се предаде на упълномощен представител на ЦСМП в магазина на продавача.
(3)Разходите по транспортирането на негодните акумулаторни батерии до мястото на предаването им са за сметка на купувача.
Чл. 8. (1) При предаването на стоката продавачът осигурява на купувача необходимото според обстоятелствата време да я прегледа за недостатъци.
(2) Когато стоката не отговаря на изискванията, посочени в чл. 2 от настоящия договор, купувачът следва да уведоми незабавно продавача. Ако купувачът не стори това, стоката се смята за одобрена, освен за скрити недостатъци.

IV. ЗАДЪЛЖЕНИЯ НА КУПУВАЧА

Чл. 9. Купувачът е длъжен:
1.да заплати на продавача уговорената цена, съгласно правилата
на чл. 11 от този договор;
2. да получи стоката в срока и на мястото, посочени по-горе;
 3. да прегледа стоката при получаването й и, ако има възражения, да уведоми незабавно продавача;
4. да предава негодните за употреба стари акумулаторни батерии само на продавача.
Чл. 10. Ако купувачът е в забава за получаване на стоката, продавачът има право да я продаде на пазарни цени, след като извести купувача за това и му съобщи времето и мястото на продажбата.
Чл. 11. (1) Купувачът заплаща цена в размер на цената за съответния вид автомобил, посочена в офертата на продавача, която е неразделна част от настоящия договор.
Купувачът е длъжен да заплати цената в срок до 60 дни от датата на фактурата.
(2)  Плащанията се извършват по банкова сметка на ИЗПЪЛНИТЕЛЯ при банка
…………………………….…………………. IBAN ………………………………………. BIC ………………………………

V. ОТГОВОРНОСТ

Чл. 12. (1) Продавачът отговаря за недостатъците на продадената стока, които намаляват съществено нейната цена, или нейната годност за употреба и не са били съобщени на купувача.
(2)В случаите по предходната алинея купувачът разполага с някое от следните права:
1. да върне стоката и да иска обратно цената заедно с разноските за продажбата;
2.да задържи стоката и да иска намаляване на цената;
3.да отстрани недостатъците за сметка на продавача;
4.да иска да му бъде предадена стока без недостатъци в замяна на
тази, която е получил с недостатъци.
(3)Независимо от правомощията си по ал. 2, купувачът може да иска и неустойка за претърпените вреди в размер на 0.5% на ден, но не повече от 10%.
(4) Отговорността на продавача за недостатъци отпада, ако те не са му били съобщени незабавно от купувача, освен ако продавачът е знаел за тях.
Чл.13. Купувачът не дължи неустойка, при неосигурено финансиране.

VI. ЗАКЛЮЧИТЕЛНИ КЛАУЗИ

Чл. 14. (1) Страните по настоящия договор следва да отправят всички съобщения и уведомления помежду си само в писмена форма.
(2) Писмената форма се смята за спазена и, когато те са отправени по телефакс, или друго техническо средство, което изключва възможността за неточно възпроизвеждане на изявлението.
Чл. 15. Настоящият договор може да бъде изменен, или допълнен от страните с отделно споразумение, облечено в писмена форма.
Чл. 16. (1) Страните ще решават споровете, възникнали по повод изпълнението на настоящия договор, чрез разбирателство и взаимни отстъпки.
(2) Когато постигането на съгласие се окаже невъзможно, страните ще отнесат спора пред съответния съд.
Чл. 17. За неуредените с този договор въпроси се прилагат разпоредбите на гражданското и търговското законодателство на Република България.

VII.ГАРАНЦИЯ ЗА ИЗПЪЛНЕНИЕ НА ДОГОВОРА

Чл.18.  При подписване на договора Изпълнителят/ продавач предоставя гаранция за изпълнение на задълженията по него, възлизаща на  5% (пет процента) от прогнозната стойност на договора без ДДС, равняваща се на 100.00лв. /сто/лева. Банковите разходи по откриването на гаранцията са за сметка на ИЗПЪЛНИТЕЛЯ/ПРОДАВАЧ. 
Чл.19.Гаранцията се представя под формата на парична сума, внесена по сметка на  ВЪЗЛОЖИТЕЛЯ/КУПУВАЧ, или под формата на банкова гаранция. 
Чл.20.В случай на некачествено, непълно или лошо изпълнение, ВЪЗЛОЖИТЕЛЯ/КУПУВАЧ  може да усвои гаранцията до максималния й размер. 
Чл.21. При точно и пълно изпълнение на договора гаранцията за изпълнение се освобождава в пълен размер в рамките на 30 (тридесет) календарни дни след изтичане на срока на договора.

Настоящият договор се състави в два еднакви екземпляра - по един за всяка от страните.
Неразделна част от договора са:
Заверено копие на Техническото предложение за изпълнение на поръчката.
Заверено копие на Ценовата оферта – Приложение № 4.
Разрешение по чл.35 от ЗУО.

                                                 Д О Г О В А Р Я Щ И:

ЗА ИЗПЪЛНИТЕЛ/ПРОДАВАЧ:               ЗА ВЪЗЛОЖИТЕЛ/КУПУВАЧ:


УПРАВИТЕЛ:                                                                   ДИРЕКТОР:
     /                                   /	                                                                   /Д-р Иван Стойнов/
                                                                         ГЛ.СЧЕТОВОДИТЕЛ:	
                                                                                                                  / Колина Тилова /










